Иҙел башында өлкән йәштәгеләрҙең әүҙем тормош позицияһы, әлбиттә, һоҡланғыс күренеш. 60 йәштән уҙған дәртлеләр өсөн 8 ижади коллектив эшләп килә. Ҡала мәҙәниәт һарайында ғына ла 200-ләп оло быуын кешеһе ижади эшмәкәрлек менән мәшғүл. Район буйынса 295 клуб түңәрәктәренең 30 процентын хаҡлы ялдағылар тәшкил итә. “Ағинәй”, “Аҡһаҡал” йәмәғәт ойошмаларының эше лә йәнле алып барыла.